kardosdrur/scandi-wiki huggingface dataset:
Tonbridge Castle

Tonbridge Castle er et slot i byen af samme navn i Kent i England.

Historie 

Efter den normanniske erobring af England fik Richard Fitz Gilbert et stykke land i Kent for at kunne bevogte stedet, hvor man krydsede Medway. Han byggede en simpel motte-and-bailey-befæstning på stedet. For at udgrave voldgraven og opføre motten blev der fjernet omkring 50.000 tons jord. I 1088 gjorde de Clare-familien (efterkommere af Fitz Gilbert) oprør mod Vilhelm 2., og hans hær belejrede borgen. Efter at have modstået den i to dage faldt borgen, og som straf lod kongen brænde slot og by ned til grunden. Før 1100 erstattede de Clare'sne trætårnet med et keep i sten. Det blev forstærket i 1200-tallet, og i 1295 blev der opført en stenmur omkring byen.

Den dobbelttårnede portbygning blev bygget af Richard de Clare, tredje jarl af Hertford eller hans søn Gilbert. Konstrukionen af porthuset tog 30 år, og det stod færdigt i 1260. Porthuset har mange ligheder med dem på Caerphilly Castle, der blev bygget af Gilbert i 1268-1271. Englands segl blev opbevaret her midlertidigt under et af Edwards besøg i Frankrig.

Mellem 1521 og slutningen af 1700-tallet var slottet kun beboet i en kort periode under den engelske borgerkrig. Palæet blev tilføjet 1793. Både slot og palæ er Grade I-listede bygninger.

Området blev købt af byrådet i 1900, som nu bruger palæet til kontorer, og som har gjort udendørsområderne til en offentlig park.

Slottet er også start på en knap 10 km lang cykelrute til Penshurst Place, The Tudor Trail.

Se også  
 Liste over borge og slotte i England

Referencer

Eksterne henvisninger 

Official Website 
26 historical prints
Castle History at "The Heritage Trail" 
 Discover the Garden of England; 

Slotte i Kent
Richie Faulkner

Richard Ian Faulkner (født 1. januar 1980), er en engelsk guitarist.
Richard Faulkner er født i London. I starten af sin karriere spillede han i bands som Dirty Deeds, Voodoo Six, Ace Mafia og Lauren Harris' band.. Den 20. april 2010 blev han afløser for K.K Downing i heavy metal bandet Judas Priest.
Hans første optræden med dette band forekom den 25. maj. 2011 i American idol, hvor bandet spillede "Living After Midnight" og "Breaking the Law" med James Durbin.
Han har også arrangeret musik for skuespiller Christopher Lees heavy metal album Charlemagne: The Omens of Death, som blev udgivet den 27 maj. 2013 på Lees 91 årig fødselsdag.

Eksterne henvisninger 

 

Guitarister fra Storbritannien
Frestedt

Frestedt er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Nabokommuner er (med uret fra nord) kommunerne Krumstedt, Süderhastedt, Großenrade, Quickborn, Sankt Michaelisdonn, Gudendorf og Windbergen (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Rasmus Glarbjerg Larsen

Rasmus Glarbjerg Larsen (født 25. november 1994 i Rudersdal, død 13. maj 2015 i Jumet i Charleroi, Belgien) var en dansk landsholdsspiller i basketball.

I hele sin ungdomstid var Glarbjerg Larsen et af de største talenter, ikke bare i Danmark, men i Europa. Som 14-årig var han en del af det danske U-16-landshold, der vandt sølv til B-EM i Portugal og dermed kvalificerede sig til A-rækken. Som 16-årig var han en del af det danske U18-landshold, der vandt sølv til B-EM i Bulgarien og dermed kvalificerede sig til A-rækken. Her blev han samtidig kåret til turneringens All-Stars hold, der sammen med udvalgte spillere fra A-divisionen spillede opvisningskamp under senior-EM i Litauen samme år. Han spillede for Virum BK og Værløse BBK og skiftede 2012 til Manresa ved Barcelona, i den bedste spanske basketliga, ACB, hvor han indledningsvis havde stor succes, men også kæmpede med en række skader. Han satte rekord i "effektivitet" for U19-spillere i den spanske liga foran spillere som Ricky Rubio. Efter 2 år i Spanien kom han til den belgiske klub Proximus Spirou. Han var på vej til enten at blive draftet til NBA eller udvikle sig videre hos  Zalgiris Kaunas, Litauen, som er et europæisk storhold.

Rasmus Glarbjerg Larsen var tiltænkt at spille en vigtig rolle i opbygningen af et nyt dansk landshold med henblik på EM i 2016. Den første fase var en række landskampe i sommerpausen 2015 kombineret med en tur til Kina, så man ville stå med et nyt ungt og sammenspillet landshold til EM-kvalifikation i 2015 på dansk grund. Det var planen, at han skulle have sin landsholdsdebut i løbet af sommeren 2015.

Rasmus Glarbjerg Larsen var en 212 centimeter høj pf/center.

Rasmus Glarbjerg Larsens lillebror Jacob Glarbjerg Larsen er basketballspiller i Virum BK.

Død
Rasmus Glarbjerg Larsen blev 13. maj 2015 fundet død i sin seng i sit hjem i Jumet syd for Bruxelles, af repræsentanter fra Proximus Spirou, da han ikke var dukket op til holdets bustur i forbindelse med et forestående semifinaleopgør imod Oostende. Dødsårsagen er endnu uvis, men intet tyder på en forbrydelse. Dødsårsagen blev ikke fundet under obduktionen. Rasmus Glarbjerg Larsen blev bisat i Danmark i Søllerød Kirke. Hans gravsted er på Søllerød Kirkegård.

Noter

Eksterne henvisninger 

Basketballspillere fra Danmark
Personer fra Rudersdal Kommune
Baltazar Mathias Keilhau

Baltazar Mathias Keilhau (født 2. november 1797 i Birid, død 1. januar 1858 i Kristiania) var en norsk geolog.

Keilhau var den første student, som tog mineralogisk eksamen ved Universitetet i Oslo (1821). 
 
Allerede tidlig færdedes han rundt om i Norges dengang endnu ukendte fjeldtrakter, og sammen med Chr. Boeck »opdagede« han Jotunheimen i 1820. Efter at have taget praktisk bjergeksamen på Kongsberg i 1823 drog Keihau ud på studierejser (1824—25) til Berlin, Freiberg, Böhmen, Schweiz og Frankrig og blev ved sin hjemkomst lektor i Bjergvidenskab 1826 »med 
Forpligtelse til at foretage videnskabelige Rejser i Fædrelandets mindre undersøgte Egne«.

Kilder 

 

Geologer fra Norge
Nordmænd i 1800-tallet
Ripe (band)

Ripe er en dansk heavy metal musikgruppe med medlemmerne Michael Bastholm Dahl (vokal), Jakob Højgård Olsen (guitarist), Jeppe Høiby (guitarist), Peter Egtved Christensen (trommeslager), og Lars Byskov Madsen (bassist).

De blev dannet i 2002, og deres debutalbum, A Moment of Forever udkom i 2010. Albummet modtog kun to ud af seks stjerner i musikmagasinet GAFFA.

Diskografi

Album 
 At the End of Time (2008)
 Razor Blade Kiss (2009)
 A Moment of Forever (2010)
 The Eloquence of Silence (2012)
 The Litany of Fantasy (2018)

Referencer

Eksterne henvisninger 
 Ripe på Discogs

Rockgrupper fra Danmark
Musikgrupper fra 2002
Heavy metal-grupper
Jens Dennow

Jens Dennow (7. august 1910 - 26. januar 1947 i Kastrup) var en dansk direktør, filmproducer, manuskriptforfatter og impresario.

Jens Dennow var gift med sangerinden Gerda Neumann, som spillede sammen med sin yngre bror Ulrik Neumann i 1933. Jens Dennow skaffede søskendeparret engagementer i udlandet og gjorde dem internationalt kendte.

Jens Dennow omkom ved en flyulykke i Kastrup Lufthavn, hvor også konen Gerda Neumann, Berth Louis Sorbon som var Ulrik Neumanns 3-årige nevø på konen Christina Sorbons side, Grace Moore og Arveprins Gustav Adolf af Sverige, var blandt de 22 som omkom.

Producent
1947 - Familien Swedenhielm
1945 - Den røde jord
1943 - Ebberød Bank
1943 - En pige uden lige
1943 - Det brændende spørgsmål
1943 - Op med humøret

Filmmanuskript
1943 - Op med humøret

Eksterne henvisninger 
 
 

Filmproducere fra Danmark
Manuskriptforfattere fra Danmark
Omkomne under flyulykken ved Kastrup 26. januar 1947
.
Nauja Lynge

Nauja Lynge (født 21. januar 1965) er en grønlandsk forfatter, foredragsholder, blogger på Jyllands-Posten og debattør. 

Hun er uddannet translatør fra Handelshøjskolen i København. Som samfundsdebattør har hendes hovedinteresser været forholdet mellem Grønland og Danmark, grønlandsk nationalisme og det grønlandske mindretals situation i Danmark. Lynge modtager af Niels Ebbesen Medaljen i 2019 og modstander af grønlandsk uafhængighed; hun var i august 2014 medstifter af Foreningen Rigsfællesskabet, hvis formål er at bevare og styrke rigsfællesskabet, og var foreningens formand.

Erhvervskarriere 
Siden 1995 har Lynge arbejdet i kommunikationsbranchen med speciale i branding og storytelling. Modtager af Niels Ebbesen Medaljen 2019.

Forfatterskab 
I 2012 udgav Lynge den interaktive debatbog "Rigsfællesskabet til Debat". Hun debuterede som skønlitterær forfatter med romanen “Ivalu´s Color” i 2017 på det amerikanske forlag IPI Press; samme år udkom hendes novelle "Welcome to my dream" i "The Arctic Journal" og selvbiografien "Jeg er Nauja - en grønlandsdanskers bekendelser". Opgangen på Byens Forlag.

Familie 
Hun er datter af tidligere borgmester i Narsaq Torben Emil Lynge, barnebarn af Hans Lynge og oldebarn af Henrik Lund.

Forfatterskab 
 Rigsfællesskabet til Debat. Systime 2012.
 Ivalu's Color. IPI Press 2017.
 Welcome to my dream, publiceret i The Arctic Journal 2017.
 Jeg er Nauja - en grønlandsdanskers bekendelser. FILO 2017.
Opgangen. Byens Forlag 2021.
Toppen af Isbjerget Byens Forlag 2022

Udvalgte kronikker og læserbreve 
 Jyllands-Posten: Grønland skal styrke rigsfællesskabet fra d. 2. oktober 2014
 Berlingske: Vinderen af valget bliver fællesskabet fra d. 23. oktober 2014
 Berlingske: Valgkampen vil styrke rigsfællesskabet fra d. 12. marts 2015
 Information:: Der er ingen prestige i at være grønlænder fra d. 13. april 2015
 Politiken: Helle Thorning må hjælpe os med at få Grønland på ret kurs fra d. 17. april 2015
 Kristeligt Dagblad: Rigsfællesskabets værdic- og konstruktionsfejl fra d. 12. maj 2015
 KNR: Foreningen Rigsfællesskabet: Fællesskab og forskellighed er vores drive, 10. juni 2015
 Information: Det er opslidende at være grønlænder i Danmark fra d. 22. oktober 2015
 Jyllands-Posten: Rigsfællesskabet er svækket af EU fra d. 29. juni 2016

Noter 

Personer fra Grønland
Forfattere fra Grønland
Foredragsholdere
Debattører
Romanforfattere fra Grønland
Grønlands politik
Henrik Tikkanen

Georg Henrik Tikkanen (født 9. september 1924 i Helsingfors, Finland – død 19. maj 1984 i Esbo, Finland) var finlandssvensk tegner og forfatter. Han var 1949–1962 gift med Lia Tikkanen og fra 1963 gift med forfatteren Märta Tikkanen.

Tikkanen hade ingen egentlig kunstnerisk uddannelse. Allerede som teenager tegnede han til ugeblade og børnebøger. Han tegnede serien "Konrad" som blev trykt i Svenska Pressen. I årene 1947–67 var Tikkanen klummeskriver og tegner i Hufvudstadsbladet og fra 1967 i den finsksprogede avis Helsingin Sanomat og i Dagens Nyheter fra 1977. Kendte er især Tikkanens tegninger fra Helsingfors og skærgården, i hvilke han i en enkel streg skildrede natur og storbyliv.

Tikkanen er også kendt for sit forfatterskab, hvor han skrev en række selvbiografiske bøger, blandt andet Brändövägen 8, hvori han gjorde op med sin borgerlige finlandssvenske baggrund og sin deltagelse i Fortsættelseskrigen 1941–44.

Bibliografi 
 Brändövägen 8 Brändö (Dansk oversættelse 1976 med titlen: Bag facaden)
 Bävervägen 11 Hertonäs 1976
 Mariegatan 26 Kronohagen 1977
 30-åriga kriget 1977
 Efter hjältedöden 1979
 Georgsgatan 1980
 Henriksgatan 1982
 Min älskade skärgård 1984

Priser og udmærkelser 
 Eino Leino-priset 1975

Litteraturhenvisninger 
 May Schack: Sandheden bag bekendelsen : om bøger af Henrik og Märta Tikkanen (I: Bogens verden, årg. 65, nr. 9, 1983)

Svensksprogede forfattere
Finlandssvenskere
Forfattere fra Finland
DNO

DNO ASA () er moderselskabet i en international olie- og gaskoncern, der fokuserer på Mellemøsten og Nordafrika (MENA). Selskabet har ejerandele i olie- og gaslicenser i forskellige stadier af efterforskning, udvinding og produktion både onshore og offshore i den kurdiske del af Irak, Yemen, Sultanatet Oman, De Forenede arabiske emirater, Tunesien og Somaliland. DNO har hovedkontor i Oslo og et netværk af kontorer over hele MENA-regionen.

Selskabets aktier er noteret på børsen i Oslo.

Eksterne links 
 DNOs officielle hjemmeside

Naturgasselskaber fra Norge
Selskaber noteret på Oslo Børs
Etableret i 1971
Olieselskaber fra Norge
Dno

Dno (russisk: Дно) er en by i Pskov oblast i det nordvestlige Rusland.

Byen ligger 113 km øst for Pskov, hvor to jernbaner krydser hinanden: Pskov–Bologoje og St. Petersburg–Kyiv. Byen har et indbyggertal på  indbyggere.

Dno blev grundlagt som et jernbanecentrum i 1897, og fik bystatus i 1925. Byens økonomi er fortsat knyttet tæt sammen med jernbanerelaterede virksomheder.

Under den kolde krig var byen hjemsted for den nu nedlagte Dno flybase.

Referencer

Eksterne links 
 Information om Dnovskij distrikt på Pskov oblast officielle website  

Byer i Pskov oblast
Großenrade

Großenrade er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Großenrade ligger på gestryggen i den sydlige del af Ditmarsken.

Nabokommuner 
Nabokommuner er (med uret fra nord) Süderhastedt, Eggstedt, Hochdonn, Brickeln, Quickborn og Frestedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Hits

Hits kan henvise til:

 I betydningen for musik med placering på en hitliste
 Hits (Joni Mitchell-album) – album fra Joni Mitchell
 Hits (tv·2-album) – album fra tv·2
 Hits+ – Kylie Minogue

 Se også
 Hit
 Highway in the Sky
Regeringen David Cameron II

David Camerons anden regering blev dannet efter det britiske parlamentsvalg den 7. maj 2015.

Regeringen er en konservativ regering, der har et spinket flertal i Underhuset.

Blandt ministrene er:

 David Cameron, premierminister
 George Osborne, anden skatkammerherre- og finansminister
 Michael Gove, statsrådets Lord Præsident
 Philip Hammond, udenrigsminister
 Theresa May, indenrigsminister
 Iain Duncan Smith, arbejds- og pensionsminister, konservativ partileder i 2001–2003

Britiske regeringer
Etableret i 2015
Hochdonn

Hochdonn er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen ligger ved Kielerkanalen.

Nabokommuner 
Nabokommuner er (med uret fra nord) Holstenniendorf og Gribbohm (begge i Kreis Steinburg) samt Burg (Dithmarschen), Großenrade og Eggstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Arthur Christensen

Arthur Emanuel Christensen (født 9. januar 1875 i København, død 31. marts 1945 sammesteds) var en dansk orientalist.

Allerede fra barndommen opfyldt af en levende interesse for den islamiske Orient, begyndte Christensen efter 1893 at være blevet student på at beskæftige sig med arabisk og persisk, hvilket sidste sprog efterhånden blev det centrale i hans studier. Efter kortere ophold ved det orientalske seminar i Berlin tog Christensen 1903 doktorgraden med en afhandling om Omar Khayyáms Rubáiyat, hvilken ved sin udtømmende og omsigtsfulde behandling af emnet vakte megen opmærksomhed; den udkom det følgende år på fransk i omarbejdet udgave (Heidelberg 1904). Under gentagne udenlandsrejser drev Christensen ivrige bibliotekstudier og beskæftigede sig også under vejledning af professor F.C. Andreas med iransk dialektforskning. Videnskabeligt såre veludrustet tiltrådte han 1914 en rejse til Persien, februar—august, hvor han særlig studerede det moderne talesprog, kulturforhold og folkepsykologi samt indsamlede et rigt materiale til sproghistorisk undersøgelse af den hidtil lidet kendte Semnanidialekt.

Af den lange række af hans større og mindre, delvis på fransk udgivne arbejder skal her fremhæves: Muhammedanske Digtere og Tænkere (1906); L'Empire des Sassanides, le Peuple, l'État, la Cour (i "Det Kongelige Danske Videnskabernes Selskabs Skrifter" 1907); Remarques critiques sur le Kitab bayani-l-adyan d'Abon-l-Maâli (i "Le Monde Oriental", 1911). Firdausis Kongebog (Gyldendal, 1931). Fra andre områder end det orientalske må nævnes: Politik og Massemoral (1911, tysk udgave 1912).

Christensen holdt fra 1903 forelæsninger og øvelser ved Københavns Universitet over iransk filologi og virkede fra 1907 som leder af den udenrigspolitiske del af "Berlingske Tidende". Christensen blev 1918 medlem af Videnskabernes Selskab og 1919 ansat ved universitetet som ekstraordinær professor i iransk filologi, hvorefter hans journalistiske virksomhed ophørte at være regelmæssig.

Kilder

Eksterne henvisninger 
 

Orientalister fra Danmark
Iranister
Professorer fra Københavns Universitet
Medlemmer af Videnskabernes Selskab
Danskere i 1800-tallet
Danskere i 1900-tallet
Personer fra København
Artjom Rudnev

Artjom Rudnev eller Artjoms Rudņevs (, , udtales: [ɐrˈtʲɵm ˈrudnʲɪv]; født 13. januar 1988 i Daugavpils) er en Lettisk fodboldspiller med russisk baggrund, der spiller som central angriber. Rudnev spiller for Hannover 96, der har lejet ham fra Hamburger SV. Siden 2008 repræsenterer Artjom det lettiske fodboldlandshold med 1 mål i 31 kampe (stand for d. 14. maj 2015)

Efter sæson 2010/2011 valgte Artjoms at beholde hans russiske efternavn på trøjen, dvs. Rudnevs.

Eksterne henvisninger 

 Artjom Rudnev på 90minut.pl

Fodboldspillere fra Letland
Fodboldspillere fra Lech Poznań
Fodboldspillere fra Hamburger SV
Fodboldspillere fra Hannover 96
Philippe Buchez

Philippe Benjamin Joseph Buchez (31. marts 1796—12. august 1865) var en fransk politiker og filosofisk forfatter. I 1848 valgtes Philippe Buchez til Nationalforsamlingen og blev dens første formand indtil opstandsforsøget 15. maj samme år (Februarrevolutionen).

Kilder 

 

Politikere fra Frankrig
Franskmænd i 1800-tallet
Nieciecza

Nieciecza er en landsby i sydlige Polen, i województwo małopolskie, i powiat tarnowski, i gmina Żabno. Landsbyen ligger ca. 4 km nordvest for Żabno, 17 km nordvest for Tarnów, og ca. 66 km øst for regionens hovedstad Kraków. I 2012 var indbyggertallet i Nieciecza på 750 indbyggere.

Landsbyen blev kendt efter at fodboldholdet Termalica Bruk-Bet Nieciecza KS endte på 3.pladsen i Polens 1.division. i sæson 2012/2013. Fra Sæsonen 2015/2016 spiller fodboldholdet i den øverste polske fodboldrække.

Landsbyer i Polen
Fodboldklubber fra Polen
2. division i ishockey 1971-72

2. division i ishockey 1971-72 var den 12. sæson af 2. division i ishockey, og turneringen blev arrangeret af Dansk Ishockey Union. Turneringen havde deltagelse af sytten hold, der spillede om én oprykningplads til 1. division. Holdene var inddelt i to geografisk opdelte kredse, der hver spillede om to pladser i oprykningsspillet. De fire hold i oprykningsspillet spillede en dobbeltturnering alle-mod-alle om oprykningspladsen.

Oprykningsspillet blev vundet af IK Aalborg, som vandt 2. division for første gang, og som dermed rykkede op i 1. division for første gang nogensinde. I den afgørende kamp i sidste spillerunde besejrede aalborgenserne Hvidovre IK med 5-2.

Resultater og stillinger

Vestkredsen 

Vestkredsen havde deltagelse af ni hold, der spillede en dobbeltturnering alle-mod-alle om to pladser i oprykningsspillet. Pladserne i oprykningsspillet blev besat af IK Aalborg, der vandt 2. division øst for første gang, og Frederikshavn IK.

Østkredsen 

Vestkredsen havde deltagelse af otte hold, der spillede en dobbeltturnering alle-mod-alle om to pladser i oprykningsspillet. De to pladser i oprykningsspillet blev besat af Hvidovre IK og Herlev IK.

Oprykningsspil 

De to bedste hold fra hver af de geografiske kredse spillede i oprykningsspillet om én oprykningsplads til 1. division i 1971-72. De fire hold spillede en dobbeltturnering alle-mod-alle, og turneringen blev vundet af IK Aalborg, som dermed rykkede op i 1. division.

Se også 
 1. division i ishockey 1971-72

Kilder / eksterne henvisninger 
 Politiken, 21. februar, 28. februar og 27. marts 1972.
 HVEM HVAD HVOR 1973

1971-72
Ishockey i 1971
Ishockey i 1972
Hans Ræder

Hans Henning Ræder (født 11. oktober 1869 i København, død 4. juni 1959 sammesteds) var en dansk klassisk filolog.

Ræder tog skoleembedseksamen 1893; 1900 filosofisk doktorgrad ved: De Theodoreti Græcarum affectionum curatione quæstiones. Forud havde han under pseudonymet Bonifacius Spectator udgivet et filosofisk skrift, Ecce homo, en Samtale, 1904 i Leipzig en 
tekstudgave af Theodorets ovenanførte skrift, forberedt ved håndskriftstudier på rejser i Spanien og Italien; senere det store skrift: Platons filosofische Entwickelung (1905). Blandt mindre arbejder må nævnes: Platon og hans Forgjængere (1900) og en oversættelse af Platons Symposion (1907). Ræder forfattede forskellige tidsskriftafhandlinger og var medarbejder ved Corpus medicorum Græcorum og Dreyers udgave af Tycho Brahes værker. Han leverede mange bidrag til Salmonsens Leksikon. I 1904 fik Ræder Videnskabernes Selskabs guldmedalje. I 1921 blev han bibliotekar ved universitetets filologisk-historiske laboratorium. Ræder besørgede fra 1926 en udgave af Oribasios' skrifter. Fremdeles skrev han Platon og Syrakus (1927). I 1928 blev Ræder medlem af Videnskabernes Selskab.

Kilder 

 
  

Klassiske filologer
Filologer fra Danmark
Danskere i 1800-tallet
Danskere i 1900-tallet
Personer fra København
Kuden

Kuden er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kuden er beliggende i den sydøstlige del af Dithmarschen nær Kielerkanalen ved vejen L 139 mellem Buchholz og Eddelak.

Nabokommuner 
Nabokommuner er (med uret fra nord) Quickborn og Buchholz (begge i Kreis Dithmarschen), Ecklak og Kudensee (begge i Kreis Steinburg) samt Averlak, Eddelak og Dingen (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Quickborn (Dithmarschen)

Quickborn er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ved vejen L 140 mellem Sankt Michaelisdonn og Burg i Dithmarschen, omkring 25 km nordvest for Itzehoe.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen